HU Az Európai Unió Hivatalos Lapja C 285/16

A francia kormány közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló 94/22/EK európai parlamenti és tanácsi irányelv alapján (1)

(Hirdetmény folyékony és gáznemű szénhidrogének felkutatására vonatkozó kizárólagos engedély – „Permis de Rozay-en-Brie” – iránti kérelemről)

(EGT-vonatkozású szöveg)

2010/C 285/08

2010. június 23-án kelt kérelmükben a Toreador Energy France SCS (székhelye: 9 rue Scribe, 75009 Paris, FRANCE) és a Hess Oil France SAS (székhelye: 37 rue des Mathurins, 75008 Paris, FRANCE) társaságok együttesen folyékony vagy gáznemű szénhidrogének felkutatására jogosító kizárólagos engedélyért – „Permis de Rozay-en-Brie” – folyamodtak ötéves időtartamra. A kérelem Seine et Marne megye egy részét érinti.

A kérelem által érintett terület egy része egybeesik a „Permis de Courpalay” által érintettel, melyre vonatkozóan 2010. június 17-én jelent meg pályázati felhívás (Az Európai Unió Hivatalos Lapja C 157.); más részei ezen kívül találhatóak.

Ez a felhívás csak az egyéb kérelmekkel nem érintett területre, vagyis hozzávetőleg 26 km2-re vonatkozik.

E terület határvonalát a földrajzi koordinátáikkal meghatározott alábbi pontokat felsorolásuk sorrendjében összekötő hosszúsági és szélességi körök ívei alkotják, a Párizson átmenő hosszúsági kört véve kezdő meridiánnak.

1. terület

Pont Hosszúság (keleti hosszúság, újfok) Szélesség (északi szélesség, újfok) A 0,66 54,10 B 0,69 54,10 C 0,69 54,09 D 0,66 54,09





2. terület

Pont Hosszúság (keleti hosszúság, újfok) Szélesség (északi szélesség, újfok) A 0,70 54,20 B 0,80 54,20 C 0,80 54,13 D 0,78 54,13 E 0,78 54,17 F 0,76 54,17 G 0,76 54,18 H 0,74 54,18 I 0,74 54,19 J 0,72 54,19 K 0,72 54,15 L 0,70 54,15

A kérelmek benyújtása és az engedély kiadásának feltételei

Az eredeti kérelem és a versengő kérelmek benyújtói kötelesek igazolni, hogy esetükben teljesülnek a bányászati engedélyekre és a földfelszín alatti tárolási engedélyekre vonatkozó, 2006. június 2-i 2006-648 sz. rendelet (Journal officiel de la République française, 2006. június 3.) 4. és 5. cikkében meghatározott feltételek.

Az érdekelt társaságok e hirdetmény közzétételétől számítva kilencven napon belül versengő kérelmet nyújthatnak be az Európai Közösségek Hivatalos Lapja 1994. december 30-i C 374. számának 11. oldalánközzétett, a szénhidrogénekre vonatkozó franciaországi bányászati engedélyek megszerzéséről szóló hirdetményben összefoglalt szabályok szerint, amelyeket a bányászati engedélyekről és a földfelszín alatti tárolásra vonatkozó engedélyekről szóló, 2006. június 2-i 2006-648 sz. rendelet (Journal officiel de la République française, 2006. június 3.) állapított meg.

A versengő kérelmeket a bányászatért felelős miniszternek kell címezni, és az alább megadott címre kell beküldeni. Az eredeti és a versengő kérelmekről az eredeti kérelemnek a francia hatóságok általi kézhezvételétől számított két éven belül születik döntés, legkésőbb 2011. november 20-án.

A tevékenység gyakorlásának és megszüntetésének feltételei és követelményei

A kérelmezők figyelmébe ajánljuk a bányászati törvénykönyv (code minier) 79. és 79.1 cikkét és a bányászati tevékenységről, a földfelszín alatti tárolási tevékenységről, valamint a bányákra és a földfelszín alatti tárolásra vonatkozó rendészetről szóló, 2006. június 2-i 2006-649 sz. rendeletet (décret) (Journal officiel de la République française, 2006. június 3.).

További felvilágosítás a környezetvédelemért, az energiaügyért, a fenntartható fejlődésért és a tengerekért felelős minisztériumtól kérhető: Ministère de l'Écologie, de l’Énergie, du Développement durable et de la Mer: Direction générale de l'énergie et du climat, Direction de l’énergie, Sous-direction de la sécurité d’approvisionnement et nouveaux produits énergétiques, Grande Arche de la Défense — Paroi Nord, 92055 La Défense Cedex, FRANCE (Tel. +33 140819529).

A fent említett rendelkezésekhez a Légifrance honlapon lehet hozzáférni: http://www.legifrance.gouv.fr

(1) HL L 164., 1994.6.30., 3. o.